《游罗汉院因会张良辅大夫遂留於壁》
宋代·李处权

寺古天寒杖屦清，閒身合得此閒行。
破烟独鸟惊人去，积雪群峰照眼明。
坐久泉声醒客耳，谈余茗味发诗情。
张公语壮髯如戟，蚤晚掀涛看斩鲸。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。